**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 6642/3818/=======.2019

Proiect **DECIZIA ETAPEI DE ÎNCADRARE**

**Nr. \_\_\_ din \_\_\_\_\_\_\_.2019**

Ca urmare a solicitării de emitere a acordului de mediu adresate de **OMV PETROM S.A.**,cu sediul în București, sector 1, str. Coralilor, nr. 22, înregistrată la sediul Agenției pentru Protecția Mediului (APM) Dâmbovița cu nr. 6642 din 23.04.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 26.09.2019 că proiectul **”*Punere in siguranta conducta Parc 1 Iedera – Parc 2 Iedera la traversare pârâul Cricov”***, propus a fi amplasat în comuna Iedera, județul Dâmbovița, **nu se supune evaluării impactului asupra mediului.**

**Justificarea prezentei decizii**:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.* *Caracteristicile proiectelor***

a) ***mărimea proiectului***:

Lucrările propuse privind punerea în siguranţă a traversării pârâului Leorda cu conducta de amestec de la Parc 1 Iedera la Parc 2 Iedera, constau în:

- inlocuirea conductei existente Ø 4” in zona traversarii cu o conducta noua de otel L 290 N SR EN ISO 3183:2013, Ø 114,3 x 7,1 mm in lungime de 50 m; conducta va subtraversa paraul prin metoda santului deschis.

- Montarea a doua robinete de izolare Dn 100 Pn 25 pe ambele maluri ale paraului in amonte si aval de traversare;

- Protejarea noilor robinete de izolare prin instalarea lor în tuburi de metal prevazute cu capace;

- Intre cei doi robineti de izolare conducta se va captusi la interior cu PEHD;

Lucrările pregătitoare constau în:

* curăţirea terenului din amplasamentul lucrării de iarbă şi buruieni, frunze şi crengi, defrişarea de tufişuri şi arbuşti;
* înainte de începerea lucrărilor de bază se va verifica dacă în amplasament există trasee de cabluri, conducte, altele decât cele indicate pe teren, sau alte obiective care ar putea fi afectate de lucrările proiectate; în astfel de situaţii se va proceda la devierea sau protecţia acestora;
* săpăturile pentru pozarea lucrărilor se vor executa pe tronsoane de 10-20 m în ordinea stabilită în proiect, manual şi mecanizat;
* la terminarea lucrărilor se va întocmi proces verbal de verificare a cotei de fundare.

Conducta de pompare transporta titeiul brut de la Parc 2 Iedera la Parc 1 Iedera unde este incalzit pentru separare si pompat la Depozitul Sud 3 Moreni; conducta traversează Paraul Leorda la nivelul solului.

Datele tehnice ale conductei existente:

Lungime totala: 4,2 km;

Diametru: 4 in;

Material: otel carbon;

Presiunea maxima de operare: vara – 7-10 barg, iarna – 15-17 barg.

Debit: 24 m³/zi

b) *cumularea cu alte proiecte* - nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus, deoarece nu se utilizează substanţe periculoase, iar alimentarea utilajelor cu carburanţi se face numai la staţiile autorizate; Pentru perioada de funcţionare este prevăzută efectuarea de probe de presiune şi etanşeitate înainte de darea în funcţiune şi program de verificare periodică a traseului în perioada de exploatare.

***2. Localizarea proiectelor***

*2.1. utilizarea existentă a terenului*: Conform Certificatului de Urbanism nr. 55/18.03.2019 emis de catre Consiliul Judetean Dambovita, terenul este situat în extravilanul comunei Iedera - categoria de folosința actuala – teren extravilan – pasune, cai de comunicatii, ape.

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii Apelor nr. [107/1996](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: nu este cazul;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier se vor realiza:**

* Împrejmuirea zonei de lucru cu panouri metalice;
* Amenajare acces utilaje de construcţie şi maşini transport muncitori;
* Amenajare de platforme pentru organizarea spaţiilor specifice lucrărilor de şantier, amplasarea de barăci pentru personal şi pentru depozitarea materialelor;
* Amenajare platforme pentru parcarea utilajelor de construcţie (buldoexcavator, excavatoare pe senile, autobasculante);
* Amenajare grupuri sanitare ecologice pentru muncitori;
* Amenajarea utilităţilor pentru organizarea de şantier respectiv asigurare alimentare cu apa potabilă, energie electrică;

***De asemenea se vor respecta cu strictete prevederile Avizului de gospodarire a apelor nr. 127 din 23.09.2019 emis de catre Administratia Bazinala de Apa Buzau-Ialomita,*** astfel:

* Sa obtina toate avizele, acordurile si autorizatiile prevazute in legislatie, inainte de inceperea executiei lucrarilor avizate prin prezentul act de reglementare;
* Sa ia toate masurile necesare pentru prevenirea poluarii apelor subterane si de suprafata;
* La executia lucrarilor, se vor respecta strict prevederile documentatiei tehnice pentru obtinerea avizului de gospodarire a apelor;
* Avizul de gospodarire a apelor este aviz conform si trebuie respectat ca atare de catre beneficiar, proiectant si constructor;
* La incheierea lucrarilor de executie, se vor efectua procese verbale de receptie a amplasamentului cu reprezentantii Sistemului de Gospodarire a Apelor Dambovita, beneficiarul si constructorul lucrarii consemnand realizarea lucrarilor de redare a albiei minore a raului Leorda la starea initiala.
* In timpul executiei lucrarilor se interzice depozitarea materialelor necesare sau rezultate în albia raului si pe malurile cursului de apa Leorda.
* Beneficiarul are obligatia sa respecte prevederile documentatiei tehnice vizate spre neschimbare;
* Constructorul este obligat să transporte la depozitul ecologic, eventualele deşeuri şi gunoaie, rezultate din procesul tehnologic;
* Beneficiarul si proiectantul documentatiei tehnice sunt direct raspunzatori de exactitatea celor prezentate in documentatia tehnica inaintata;
* Dupa finalizarea lucrarilor, constructorul va degaja zona de materialele folosite sau rezultate si de lucrarile provizorii pentru a se asigura curgerea normal a apelor, albia fiind adusa la starea initiala aval si amonte de lucrare.
* Avizul de gospodarire a apelor îsi mentine valabilitatea pe toata durata de realizare a lucrarilor, daca executia acestora a început la cel mult 24 de luni de la data emiterii avizului si daca au fost respectate prevederile inscrise in aviz, in caz contar isi pierde valabilitatea.
* In situatia producerii de poluari accidentale in timpul executiei lucrarilor, beneficiarul lucrarilor va anunta Sistemul de Gospodarire a Apelor Dambovita si va actiona imediat in conformitate cu prevederile planului propriu de interventie in caz de poluari accidentale.
* **Nerespectarea prevederilor prezentului act de reglementare atrage raspunderea administrativa dupa caz, raspunderea civila sau penala, conform prevederilor Legii Apelor nr. 107/1996 cu modificarile si completarile ulterioare, in cazul producerii de prejudicii persoanelor fizice au juridice.**

***Protecția apelor:***

*Măsuri avute în vedere pentru reducerea/eliminarea poluării apelor*

1. *În perioada de construcţie*:

Pentru prevenirea corodării premature a conductei şi apariţiei spargerilor în timpul lucrărilor de execuţie se vor lua următoarele măsuri:

- controlul calităţii ţevilor;

- controlul îmbinărilor sudate;

- izolarea anticorosiva exterioară;

b*) In perioada de funcționare*:

- urmărirea în permanenţă a stării conductei pentru evitarea accidentelor tehnologice (spărturi);

***Pentru protecţia aerului***

*Masuri avute în vedere pentru reducerea/eliminarea poluării aerului*

1. *În perioada de construcție*:

- deplasarea cu viteză redusă a vehiculelor implicate în lucrările prevăzute de proiect, astfel încât sa se evite antrenarea particulelor de praf pe drumurile utilizate;

- prevenirea ridicării prafului prin acțiuni de stropire in perioadele de vreme uscata;

- întreținerea si repararea utilajelor si vehiculelor utilizate în scopul reducerii emisiilor de poluanţi atmosferici;

1. *In perioada de funcționare:*

* În condiţiile de funcţionare normală şi de respectare a instrucţiunilor de proiectare, activitatea de transport țiței nu va afecta factorul de mediu aer.

***Pentru protecţia solului, subsolului si a ecosistemelor terestre***

*Masuri avute în vedere pentru protecţia solului şi subsolului*:

*a) In perioada de construcţie*:

- stratul de sol vegetal va fi îndepărtat şi depozitat în grămezi pentru a fi refolosit la reumplerea şanţurilor unde a fost poziţionată conducta;

- se interzice poluarea solului cu carburanţi, uleiuri uzate de la utilajele şi mijloacele de transport utilizate pentru executare lucrărilor;

b*) În perioada de funcţionare*

- monitorizarea in permanentă a stării conductei pentru evitarea accidentelor tehnologice (spărturi);

***Pentru protecţia împotriva zgomotului sau vibraţiilor:***

*Măsuri**avute în vedere pentru reducerea impactului:*

* întreținerea utilajelor şi vehiculelor implicate în realizarea lucrărilor astfel încât zgomotul şi vibraţiile produse să fie minore;
* se interzice circulaţia autovehiculelor în afara drumurilor trasate pentru funcţionarea şantierului (drumuri de acces, drumuri tehnologice);

**Modul de gospodărire a deșeurilor:**

1. ***Deșeurile generate în perioada de construcție***:

Deşeuri din lucrările de construcţii montaj:

- capete de conductă, resturi de electrozi rezultaţi în urma sudării conductelor vor fi preluate de operatori autorizaţi;

- deşeuri menajere vor fi colectate în pubele şi vor fi evacuate de operatori autorizaţi la depozite conforme;

1. ***Deşeurile generate în perioada de exploatare****:*
   * în timpul funcţionarii nu se produc deşeuri.

**Lucrări de refacere a amplasamentului:**

- în cazul unor poluări accidentale titularul proiectului are obligaţia de remediere a suprafeţelor afectate;

- la încetarea activităţii se vor dezafecta construcţiile/instalaţiile existente şise va readuce terenul la starea iniţială prin curățare, remediere şi/sau reconstrucţie ecologică, conform prevederilor legale;

**Monitorizarea factorilor de mediu**

*1. În timpul implementării proiectului:*

- respectarea cu stricteţe a limitelor şi suprafeţelor destinate organizării de şantier;

- respectarea rutelor alese pentru transportul materialelor;

- respectarea măsurilor de reducere a poluării;

- aducerea terenurilor afectate de realizarea proiectului la starea iniţială;

*2. În faza post implementare a proiectului*

**-** urmărirea în permanenţă a stării conductei pentru evitarea accidentelor tehnologice.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p. DIRECTOR EXECUTIV**,

**Mircea NISTOR**

|  |  |
| --- | --- |
|  | **Întocmit,** |
| **Șef Serviciu A.A.A.,**  Maria **MORCOAȘE** | consilier A.A.A., Florian **STĂNCESCU** |
| **Șef Serviciu C.F.M.,**  Elena **IVAȘCU** | consilier C.F.M., Vladescu Nicoleta |